  Виталий Пронин 4-тӥ шуркынмонэ Йошкар-Олаын анай-атайтэк кылем нылпиос «Ума палата» визьсынанэ пыриськизы. Со Приволжск федерал округысь «Вернуть детство» проект улсын котькуд ар радъяське. Дипломъёс сётэ Марий Эл Республикая валтӥсь федерал инспектор П. ЖуравлёвШудон «Мар? Кытын? Ку?» но «Своя игра» передачаос кадь ортчиз.Туэ ӵошатсконэ Приволжск федерал округысь 14 улосвылысь командаос пыриськизы. Удмуртилэсь данзэ утизы Вотка карысь нылпи юртысь пиналъёс. Вань этапъёсты лыдэ басьтыса, соос 8-тӥ луизы.Ӵошатсконын 3-тӥ инты басьтӥзы Мордовиысь визь люкъёс, 2-тӥ — Татарстанысь. Вормисе потӥз Кировысь команда, соос кие ик кошкиз шудонлэн пусэз книгаос вылын пукись уйсы.Шудонэз нылпиос тунсыко юанъёсын гинэ тодазы уз вае, котькудӥз сьӧраз пичи кузьым нуиз.Туспуктэм: ps-gfi@udmlink.ru Теги: Воткинск Удмуртия федералокруг  